‎คุณก็ได้เห็นไปแล้วว่าตำแหน่งเจ้าลัทธิ ‎มาพร้อมสวัสดิการดีใช่ย่อย
‎เซ็กส์
‎ยาเสพติด
‎กับร็อกแอนด์โรลอีกสักหน่อย
‎แต่น่าเศร้าที่ช่วงโปรโมชั่นมีเวลาจำกัด
‎ตอนเข้าลัทธิแรกๆ อะไรๆ ก็น่าตื่นเต้น
‎แต่พอเข้าไปสักพัก จนอะไรๆ เริ่มอยู่ตัว
‎คุณก็อาจเริ่มสังเกตว่า "มีอะไรแปลกๆ นะ"
‎เมื่อคุณรู้สึกว่าอะไรๆ เริ่มไม่เป็นใจ
‎มีวิธีแก้เกมอยู่วิธีนึงที่พิสูจน์แล้วว่าได้ผล
‎ปั่นสถานการณ์ซะ
‎วันสิ้นโลกเลยเข้ามาเพราะอย่างนี้
‎ถ้ามีภยันตรายใกล้เข้ามา ‎เราก็ควบคุมมวลชนได้ง่ายขึ้น
‎พวกเขาจะไม่ตั้งคำถามกับคุณ ‎ถ้าคิดว่าโลกใกล้จะวินาศ
‎ดูตัวอย่างได้จากมาร์แชล แอปเปิลไวท์ ‎หรือที่สาวกเรียกว่า "โด"
‎เขาและภรรยา บอนนี่ เนทเทิลส์ ‎หรืออีกชื่อคือ "ที"
‎กุมความจงรักภักดีได้เป็นสิบๆ ปี ‎เพราะสัญญาว่าจะนำพา
‎สาวกของลัทธิเฮเวนส์เกทให้หลุดพ้นจากโลกใบนี้
‎ไปสู่ชีวิตอันเป็นนิรันดร์ ณ ปลายสุดกาแล็กซี
‎(ผู้อารักขาการขึ้นสวรรค์)
‎เราถูกฝังหัวให้ยอมรับความตายโดยดุษณี
‎แต่มีทางเลือกอื่นอยู่นะครับ
‎ก้าวขึ้นยานแม่
‎และให้โดเผยวิธีหยุดยั้งความวิตกว่าโลกจะแตก
‎เพื่อให้คุณนำไปปรับใช้
‎(เส้นทางสู่เจ้าลัทธิ)
‎(4.สัญญาสู่ความเป็นนิรันดร์ ‎มาร์แชล แอปเปิลไวท์)
‎มาร์แชล แอปเปิลไวท์ และบอนนี่ เนทเทิลส์
‎รู้จักในอีกชื่อว่า ที และ โด
‎จับศาสนาคริสต์ ลัทธินิวเอจ
‎มาผสมกับนิยายวิทยาศาสตร์อีกนิดหน่อย
‎เพื่อกล่อมให้สาวกละทิ้งทางโลก
‎และเตรียมคว้าตั๋วเที่ยวเดียว ‎ข้ามกาแล็กซีสู่นิรันดร
‎พวกเขาสุดโต่งถึงขนาดกล่อมสาวกว่า
‎ตนเองไม่ใช่มนุษย์
‎แต่มาจากโลกอื่น
‎มันไม่ได้เกิดขึ้นในชั่วข้ามคืน
‎เวลานึกถึงเฮเวนส์เกต ‎เราจะนึกถึงจุดจบของมันในปี 1997
‎ที่เกิดอัตวินิบาตกรรมหมู่
‎แต่จริงๆ แล้วลัทธินี้เกิดในยุค 70 ‎นับว่ามีประวัติศาสตร์ราว 20 ปี
‎แต่มาย้อนให้ไกลกว่านี้อีกนิด
‎(ข้อเท็จจริงที่หนึ่ง ‎มาร์แชล เฮิร์ฟ แอปเปิลไวท์ โตมาในโบสถ์)
‎มาร์แชล เฮิร์ฟ แอปเปิลไวท์ ‎เกิดปี 1932 ที่เท็กซัส
‎มีพ่อเป็นศาสนาจารย์นิกายเพรสไบทีเรียนชื่อดัง
‎ซึ่งจะเน้นไปที่การไถ่บาป การถูกช่วยให้รอด ‎การหลุดพ้นจากบาป และอะไรทำนองนั้น
‎เฮิร์ฟอยากโตมาเป็นอย่างพ่อ
‎ใช้ชีวิตที่มีความหมาย ‎และมองเห็นความหมายของชีวิต
‎ตอนแรก เขาคิดว่าความหมายนั้นคือละครเวที
‎เขาเป็นนักแสดง
‎ครูสอนดนตรี
‎หน้าตาหล่อเหลาพอตัว
‎ผมสวย ตาฟ้า
‎แต่กลายเป็นว่าโชคชะตา ‎กำหนดให้เขายิ่งใหญ่กว่านั้น
‎ในช่วงต้นยุค 1970
‎เขาเริ่มจะประสบกับ
‎ประสบการณ์ทางจิตวิญญาณที่ ‎ทำให้รู้สึกไม่ค่อยสบายใจ
‎เขาคิดว่าตนได้ยินเสียงบางอย่าง ‎เหมือนได้ยินเสียงเรียกจากสวรรค์
‎เขารู้สึกว่าเขามีพันธกิจที่ต้องทำ
‎และมีเป้าหมายที่สูงกว่าแค่สอนดนตรีในเท็กซัส
‎(ข้อเท็จจริงที่สอง - แอปเปิลไวท์ ‎พบเสียงสวรรค์เมื่อเจอบอนนี่ในปี 1972)
‎บอนนี่เชื่อในนิวเอจแบบสุดใจ
‎เธอมีสิ่งที่ทำเป็นกิจวัตร
‎ทั้งจัดพิธีเข้าทรง และอ่านชะตาโหราศาสตร์
‎เธออ่านชะตาของเขา
‎และสรุปได้ว่าชะตาของเฮิร์ฟสมพงษ์กับเธอ
‎ตั้งแต่แรก พวกเขามองว่าตนเองถูกกำหนดมา
‎ให้กำเนิดสิ่งใหม่ๆ ที่พิเศษและสุดโต่ง
‎(ข้อเท็จจริงที่สาม - แอปเปิลไวท์และเนทเทิลส์ ‎ตระเวนทำภารกิจทางจิตวิญญาณ)
‎พวกเขาขับรถไปทั่วประเทศเพื่อหาคำตอบ
‎ว่าความหมายของชีวิต ‎และเป้าหมายในชีวิตของพวกเขาคืออะไร
‎พวกเขาพบว่าชะตาของตนถูกลิขิตไว้
‎ให้เป็นสักขีพยานวันโลกาวินาศตามคัมภีร์ไบเบิล
‎แต่แทนที่พระเยซูจะมาช่วยผู้ชอบธรรม
‎มาร์แชลและบอนนี่ ‎กลับวาดภาพการไถ่บาปไว้อีกแบบ
‎พวกเขาเชื่อว่าความรอด ‎คือการเดินทางไปกับยูเอฟโอ
‎ผู้ถูกเลือกจะได้เดินทางขึ้นสู่สวรรค์อันแท้จริง
‎ในอวกาศ
‎ส่วนพวกเราที่เหลือจะถูกรีไซเคิล
‎เมื่อโลกถึงคราววินาศ
‎เมื่อคุณค้นพบความจริงที่ทรงพลังขนาดนี้
‎จะอุบเงียบไว้คนเดียวได้ไง
‎พวกเขารู้สึกว่าตัวเอง ‎ถูกกำหนดมาให้ปฏิบัติภารกิจนี้
‎"เรามีกุญแจ"
‎มั่นใจให้เต็มสิบ
‎แต่คุณจะกล่อมมวลชนได้อย่างไรว่าคุณน่ะของจริง
‎(กลยุทธ์ ‎สร้างความน่าเชื่อถือ)
‎คนมีวิสัยทัศน์คือคนที่เห็นสิ่งที่คนอื่นไม่เห็น
‎โอบรับพรสวรรค์นั้นไว้
‎เจ้าลัทธิมักจะพูดแนวๆ ว่า
‎"เราหรือพวกเราคือผู้พยากรณ์ ‎เราล่วงรู้ความจริงแท้"
‎ปุถุชนนั้นยากจะเข้าใจแผนของพระเจ้า
‎แต่ผู้นำลัทธิจะเข้าใจ
‎ทุกคนตกอยู่ในความมืดมิด
‎มีเพียงคุณที่จุดแสงสว่างท่ามกลางความมืดได้
‎ซึ่งเป็นสิ่งที่บอนนี่และมาร์แชล
‎หรือทีและโด หมายมั่นจะทำ
‎เรารู้ความจริงที่ทรงอานุภาพที่สุด
‎ที่สามารถถ่ายทอดไปยังทุกดวงจิตได้
‎ตอนทั้งสองเริ่มต้น
‎คำพยากรณ์ทะลุอวกาศคงดึงดูดได้แค่
‎คอไซไฟ
‎ช่วงยุค 1970
‎มีคนจำนวนมากสนใจยูเอฟโอ ‎ลัทธิยูเอฟโอ และการเจอยูเอฟโอ
‎สงสัยเรื่องจานบินชนกัน
‎มีบรรดานักวิทยาศาสตร์ ผู้นำในรัฐบาล
‎และนายพลที่เชื่อว่ายูเอฟโอ ‎ไม่ใช่เรื่องโอละพ่อ แต่เป็นเรื่องจริง
‎แต่ในปีแรก
‎ภารกิจหาสาวกของแอปเปิลไวท์ ‎และเนทเทิลส์ก็น่าประทับใจสุดๆ
‎หนึ่งคนถ้วน
‎(สมัครเลย)
‎แต่ถ้าความจริงในแบบคุณไม่ป๊อปในช่วงแรก
‎คุณอาจจะต้องเพิ่มระดับความฟู่ฟ่าอีกนิด
‎ในฤดูใบไม้ผลิปี 1975
‎ทีและโดไปซานเฟอร์นันโด แวลลีย์
‎เพื่อไปบรรยายให้กลุ่มลัทธินิวเอจ
‎มีผู้เข้าร่วมกว่า 80 คน
‎แต่กลับสร้างความประทับได้ไม่ค่อยมาก
‎จนโดเอ่ยปากเผยความจริงข้อใหม่
‎จริงๆ แล้ว
‎โดไม่ใช่มาร์แชล เฮิร์ฟ แอปเปิลไวท์
‎แต่เป็นเอเลี่ยนจากเน็กซ์เลเวลในอวกาศ
‎เน็กซ์เลเวลคือภพภูมิสวรรค์
‎ที่ปกครองโดยเอเลียนผู้สูงส่งและเป็นอมตะ
‎และหากปฏิบัติตามคำสอนของทีและโด
‎ใครๆ ก็สามารถไปยังภพภูมินี้ได้
‎คุณเองก็เป็นเอเลี่ยนผู้สมบูรณ์พร้อม
‎และเดินทางขึ้นไป
‎กับยูเอฟโอลำนี้เพื่อมุ่งหน้าสู่อวกาศได้
‎ฟังแล้วต้องคิดตามเยอะเชียว
‎แต่คนฟังก็เชื่อหมดใจ
‎หลังดิ้นรนมาแรมปี
‎เรื่องเน็กซ์เลเวลก็ปักธงให้ทีและโดได้สำเร็จ
‎ในหมู่คนที่มาฟัง
‎มีคนสอง สาม สี่สิบคน ‎ที่เชื่อสนิทใจจนเข้าร่วมลัทธิ
‎เมื่อคู่หูทะลุอวกาศรับสมัครสาวกไปเรื่อยๆ
‎พวกเขาก็ได้พบกับอีกหลายคนที่เชื่อในสารนี้
‎เช่น ซอว์เยอร์
‎ที่เคยอยู่ในลัทธินี้มา 18 ปี
‎ผมอยากค้นหาความจริง
‎ผมชอบสำรวจแนวคิดต่างๆ
‎แต่ไม่ได้รู้สึกดีกับแนวคิดไหนเป็นพิเศษ
‎จนไปเจอเรื่องราวของทีและโด
‎ซึ่งผมว่ามันเข้าท่ามากๆ ‎ผมเชื่อทุกอย่างที่ออกจากปากพวกเขา
‎อย่าเพิ่งประหลาดใจไป
‎ความเร้นลับตลอดกาลของจักรวาล ‎คือจุดขายของเจ้าลัทธิ
‎ธรรมชาติของมนุษย์เรา
‎อยากจะเข้าใจสิ่งที่ไม่สมเหตุสมผล
‎เราอยากต่อจิ๊กซอว์ให้สำเร็จ
‎สิ่งที่ทำให้ทุกอย่างมาบรรจบกัน
‎คือความเชื่อที่ว่าเจ้าลัทธิรู้มากกว่าคุณ
‎รู้ดีกว่าคุณและพูดจาสมเหตุสมผล
‎ทีกับโดอุปโลกน์ว่าตัวเองเป็นของจริง
‎และเริ่มสั่งสมสาวก
‎แต่ก่อนที่สาวกจะเดินตามคุณ ‎บนมรรคาแห่งการไถ่บาปได้
‎คุณต้องรู้ก่อนว่าพวกเขาพร้อมแล้ว
‎และไม่สงสัยอะไรมาก
‎ดังนั้นตรวจสอบให้ดีว่า ‎พวกเขาไร้ตำหนิก่อนส่งออก
‎(กลยุทธ์ ‎เพรียกหาความสมบูรณ์แบบ)
‎ไม่มีอะไรพาเราไปสู่ชีวิตอันเป็นนิรันดร์ ‎ได้ดีไปกว่ามาตรฐานอันเข้มงวด
‎การเรียกร้องความบริสุทธิ์ผุดผ่องจากสาวก
‎คือเครื่องมือในการควบคุมที่ดีที่สุด ‎เพราะความบริสุทธิ์ผุดผ่องนั้นเป็นไปไม่ได้
‎และวิธีนี้จะทำให้สาวกมีแต่ละอายใจ
‎ที่ยังทำตนเองให้สมบูรณ์แบบไม่ได้
‎เรียกว่าเป็นวิธีบังคับให้คนจงรักภักดีต่อลัทธิ
‎ดังนั้นเจ้าลัทธิทุกคน ‎เลยต้องตั้งมาตรฐานให้สูงเข้าไว้
‎มูนซอนมยองกำหนดให้คู่สาวก ‎ที่เพิ่งแต่งงานประกอบพิธีร่วมรัก
‎ในอิริยาบถต่างๆ เป็นเวลาสามวัน
‎โดยตั้งรูปของเขาเอาไว้ ‎เพื่อให้สาวกได้เกิดใหม่โดยปราศจากบาป
‎โชโก อาซาฮาระสั่งให้สาวกจำนวนหนึ่ง
‎กลืนผ้าพันแผลให้อาเจียน
‎เพื่อชำระระบบย่อยอาหารให้บริสุทธิ์
‎ส่วนกูรูโภชนาการ มาริโอ ปีอาเนซี ‎บังคับให้ศิษยานุศิษย์เคร่งครัด
‎เรื่องการกินแบบแมโครไบโอติก ‎ที่บอกว่าเยียวยาได้ทุกโรค
‎ลัทธินี้ปิดตัวลงในที่สุด
‎หลังมีสาวกเริ่มขาดสารอาหารและเจ็บป่วย
‎เมื่อทีและโดฟูมฟักลัทธิให้เติบโตขึ้นเรื่อยๆ
‎พวกเขามีเป้าหมายที่ใหญ่ยิ่งกว่าเดิม
‎พวกเขามองว่าตนกำลังฝึก ‎สาวกให้พร้อมออกไปในอวกาศ
‎และตั้งกฎเข้มงวดกับทุกเรื่อง ‎ตั้งแต่การออกกำลังกาย
‎ไปจนถึงกินอะไรได้ หรือไม่ได้
‎คนในลัทธิจึงต้องใช้ชีวิตในแบบที่
‎คิดว่าพวกเน็กซ์เลเวลใช้
‎ทีและโดชอบยกผีเสื้อมาเปรียบเทียบ
‎ถ้าอยากเป็นผีเสื้อ ก็ต้องเลิกใช้ชีวิตแบบหนอน
‎ซึ่งก็คือวิถีแบบมนุษย์
‎สายใยกับครอบครัว พ่อแม่ พี่น้อง ลูกหลาน
‎ต้องตัดสายใยแห่งความสุขทางโลกให้สะบั้น
‎การพูดว่า "ได้" กับเฮเวนส์เกต
‎คือการพูดว่า "ไม่ได้" กับแทบทุกอย่าง
‎เช่น น้ำเมา
‎ยาเสพติด…
‎(ไม่)
‎อาหารขยะ หนวดเครา
‎เครื่องประดับ
‎และทุกสิ่งบันเทิงใจ
‎เท่านั้นยังไม่พอ
‎สาวกต้องละทิ้งสื่อบันเทิง
‎ความชอบส่วนตัว
‎และหน้าที่การงานที่อาจขัดขวาง ‎การปฏิบัติหน้าที่ในฐานะลูกเรือ
‎แต่ก็ใช่ว่าทุกคนจะอิน
‎กับวิถีชีวิตใหม่สไตล์เฮเวนส์เกต
‎บางคนก็ตัดสินใจว่า
‎"เรารู้แหละว่าเราต้องวิวัฒน์ให้เหนือมนุษย์
‎แต่การดูดปุ๊นนิดๆ หน่อยๆ ก็ไม่ได้เสียหายอะไร"
‎เมื่อคุณเพรียกหาความสมบูรณ์แบบ
‎คุณจะอะลุ้มอล่วยไม่ได้
‎ดังนั้นทีและโดจึงกระชับบังเหียนให้แน่นขึ้นอีก
‎(ปี 1976 ‎พื้นที่ป่าสงวนแห่งชาติเมดิซีนบาว)
‎พวกเขามารวมตัวกันที่ไวโอมิง
‎คนที่ตั้งใจจะอยู่ในลัทธิต้องทำตามกฎ
‎ในที่ประชุมลัทธิ
‎ทีและโดได้ตั้งกฎขึ้นมา
‎สาวกต้องโกนหัวและอาศัยอยู่ในแคมป์อย่างถาวร
‎ทั้งสองตั้งระเบียบปฏิบัติที่เข้มงวด ‎ในเรื่องการอดอาหาร สวดภาวนา โหราศาสตร์
‎และการฝึกจิตที่ออกแบบมา ‎เพื่อเปลี่ยนจิตใจอันมีมลทินของสาวก
‎ให้เป็นเอเลี่ยนผู้เลิศล้ำ
‎พวกเขาขับไล่ความนึกคิดแบบมนุษย์ ‎โดยเอาส้อมเสียงเคาะศีรษะ
‎และตั้งสมาธิกับเสียงนั้นเป็นชั่วโมงๆ
‎และสำหรับวิธีเฝ้าไม่ให้ใครอู้
‎ทีและโดคิดค้นระบบบัดดี้ ‎ที่ชื่อ "พาร์ตเนอร์สอดส่อง" เพื่อให้แน่ใจ
‎ว่าพฤติกรรมและอารมณ์ของสาวกยังไม่แตกแถว
‎กิจวัตรนี้ดำเนินไปตลอดฤดูร้อน
‎สิ่งที่เราทำคือขับไล่จิตแบบสัตว์เลี้ยงลูกด้วยนม
‎เพราะในเน็กซ์เลเวลนั้น ‎ไร้ซึ่งจิตแบบสัตว์เลี้ยงลูกด้วยนม
‎บางคนถอดใจลาออกไป
‎แต่คนที่ยังอยู่ก็จะได้เข้าใกล้ ‎ชะตาอันเป็นนิรันดร์มากขึ้นอีกนิด
‎เวลาอยู่ในระบบปิดอย่างลัทธิ ‎คุณจะไม่ได้เปิดตาสู่โลกภายนอก
‎ทุกสิ่งมีระเบียบปฏิบัติ
‎และทุกคนรอบตัวคุณก็ทำตาม ‎อย่างแข็งขันตลอดเวลา
‎แต่แม้ในหมู่ศิษยานุศิษย์ผู้แสนภักดีของคุณ
‎ก็ยังมีความไม่สมบูรณ์แบบ ‎อีกประการที่ยากจะระงับ
‎เพศสัมพันธ์และความคิด ‎เรื่องเพศเป็นสิ่งต้องห้ามเด็ดขาด
‎ความรู้สึกทางเพศทำให้คุณรู้สึก ‎เป็นมนุษย์ พวกเขาจึงไม่อยากให้มี
‎แถมยังไร้ประโยชน์อีกต่างหาก
‎ไม่มีความรู้สึกทางเพศในเน็กซ์เลเวล
‎ในยานอวกาศของพวกเขา ไม่มีการสืบพันธุ์
‎ไม่มีเซ็กส์
‎เราต้องทุ่มพลังทั้งหมดในตัว
‎ไปยังภารกิจโหดหินเพื่อ ‎ก้าวไปสู่การเป็นสมาชิกเน็กซ์เลเวล
‎แน่ล่ะว่าการบังคับให้งดเว้นจากกาม ‎มันพูดง่ายกว่าทำ
‎แต่ความพยายามอยู่ที่ไหน ความสำเร็จอยู่ที่นั่น
‎พวกเขาแก้ปัญหาด้วยการทำหมัน
‎ผู้ชายหลายคนในเฮเวนส์เกต
‎ตัดสินใจว่าทำหมันเลยง่ายกว่า
‎แทนที่จะต้องมาจัดการกับ ‎ความต้องการทางฮอร์โมน
‎ที่เกิดขึ้นในร่างกายมนุษย์
‎หมดปัญหา
‎วิธีตัดไฟแต่ต้นลมนั้น
‎ช่วยพาสาวกของโดเข้าใกล้ ‎ความสมบูรณ์แบบไปอีกกะจุ๊ดนึง
‎ทั้งยังสร้างมาตรฐานใหม่แห่งความจงรักภักดี
‎ใครๆ ก็อยากเป็นคนวงในของเจ้าลัทธิ
‎ซึ่งอาจนำไปสู่การแข่งขัน
‎เพื่อพิสูจน์ว่าคุณจงรักภักดีที่สุดและยอมทำทุกอย่าง
‎แต่แม้กระทั่งสาวกที่ภักดีที่สุดก็มีนอกลู่นอกทางบ้าง
‎คุณต้องวางแผนให้พวกเขาไม่แตกแถว
‎(กลยุทธ์ ‎ปรามทุกความสงสัย)
‎ความเชื่อแบบลัทธิเหมือนปราสาทที่สร้างจากไพ่
‎แค่ล้มไพ่สักใบหนึ่ง
‎ก็พังครืนลงมาทั้งยวงแล้ว
‎ดังนั้น การปิดสวิตช์ทักษะคิดวิเคราะห์จึงสำคัญ
‎ลองมาดูวิธีนี้กัน
‎คาถาสะกดการคิดคือเทคนิคเด่นของเจ้าลัทธิ
‎มันคือชุดคำพูด
‎ที่เอาไว้ปิดสวิตช์การคิดหรือถาม
‎ไม่คุ้นกับคำนี้เหรอ
‎งั้นคุณอาจจะคุ้นกับตัวอย่างพวกนี้
‎"เป็นความผิดของสื่อ จะไปเชื่อมันไม่ได้"
‎"คุณผูกพันเกินไป"
‎"อย่าให้ความกลัวครอบงำคุณ"
‎"ถ้ายังคลางแคลงใจ ก็ทุ่มเทให้มากขึ้นซะ"
‎"คุณอาจไม่ได้จริงจังเรื่องการรู้แจ้งนะ"
‎คุณจึงต้องมีรายการป้ายห้ามคิดเฝือๆ พวกนี้
‎ไว้กระตุ้นให้คนเชื่อตามๆ กัน ‎เพื่อสร้างกะลาที่ทุกคนคิดเหมือนกัน
‎แต่หากกลวาทศิลป์ยังไม่พอที่จะปิดสวิตช์คำถาม
‎คุณอาจจะต้องเขียนพจนานุกรมขึ้นมาใหม่
‎ทีและโดสร้างภาษาของลัทธิขึ้นมาเป็นพิเศษ
‎เพื่อสนับสนุนอุดมการณ์ทะลุจักรวาล
‎พวกเขาเรียนบ้านว่า "ยาน"
‎พวกเขาบอกว่าอาหารคือ… ‎พวกเขาอยากให้เราใช้คำว่าเชื้อเพลิง
‎พวกเขาเรียกครัวว่าแล็บโภชนาการ ‎และเปลี่ยนห้องซักรีดเป็นแล็บไฟเบอร์
‎คุณไม่ได้ออกจากบ้านไปทำงานหาเงิน
‎แต่คุณออกไปทำภารกิจนอกยานเพื่อหากิ่งไม้
‎ร่างกายของพวกเขาถูกเปลี่ยนชื่อเป็น "พาหนะ"
‎อวัยวะเพศเป็น "ท่อประปา"
‎และกางเกงในเปลี่ยนชื่อเป็น "ผ้าคลุมเบาะ"
‎การมีภาษาของตัวเองทำให้เกิดวัฒนธรรมย่อย
‎สำหรับสาวกเฮเวนส์เกต
‎คำที่พวกเขาใช้ ‎มุมมองที่พวกเขามองตัวเอง
‎เข้าใจได้แค่ในลัทธิเท่านั้น
‎ทุกคนที่คุณมีปฏิสัมพันธ์ด้วยในโลกมนุษย์นี้
‎จะบอกว่า "เฮ่ย แกมันบ้าไปแล้ว"
‎แต่ไม่ว่าคุณจะบิดความจริง ‎ในสายตาสาวกไปเท่าไร
‎สายลมแห่งความเคลือบแคลงยังคงเล็ดลอดมาได้
‎หลังจากลัทธินี้อยู่มาได้ราวสิบปี
‎บอนนี่ ลู เน็ทเทิลส์ก็เป็นมะเร็ง
‎ที่สุดแล้วมะเร็งก็กระจายไปยังอวัยวะอื่นๆ
‎และไม่กี่เดือนต่อมาก็เสียชีวิต
‎การตายของบอนนี่สร้างแรงสั่นสะเทือนครั้งใหญ่
‎ก่อนอื่นเลย เธอตาย ‎ทั้งๆ ที่เธอไม่ใช่มนุษย์นี่นา
‎ถ้างั้นตายได้ไง
‎แถมยังเป็นโรคที่มนุษย์เป็นกันอย่างมะเร็ง
‎โดเก็บตัวเงียบสักพักหนึ่ง
‎สาวกพูดกันว่า ‎"ลัทธิจะสลายไหม จะเป็นยังไงต่อ"
‎คุณจะทำยังไงถ้าเส้นทางสู่นิรันดรติดหล่ม
‎เราถูกชนแล้ว
‎(กลยุทธ์ ‎เปลี่ยนบท)
‎ถ้าคำพยากรณ์ของเจ้าลัทธิทุกคนเป็นจริง
‎โลกคงหน้าตาเปลี่ยนไปไม่น้อย
‎แต่ผู้ยิ่งใหญ่ย่อมไม่ยอมให้ ‎เรื่องจุกจิกมาฉุดรั้งไว้หรอก
‎ถ้าคำพยากรณ์ไม่เกิดขึ้น ก็แค่ย้ายเสาโกล
‎อะไรที่เกิดแปลว่ามันถูกลิขิตว่าต้องเกิด
‎และระบบความเชื่อจะถูกปรับ ‎ให้สอดรับกับข้อเท็จจริงชุดใหม่
‎สาเหตุที่การตายของที ‎สมาชิกรุ่นก่อตั้งลัทธิ ก่อปัญหาคืออย่างนี้
‎ตอนแรก ทีและโดอ้างว่า
‎คุณไปถึงเน็กซ์เลเวลได้ด้วยกายหยาบเท่านั้น
‎และเมื่อเวลานั้นมาถึง
‎ทั้งสองจะนำพาสาวกไปยังที่แห่งหนึ่ง
‎ที่จะมียูเอฟโอปรากฏ ‎และดูดทุกคนขึ้นไปด้วยลำแสง
‎ที่นั่น ทุกคนจะได้ออกเดินทาง ‎ร่วมกับเอเลี่ยนจากเน็กซ์เลเวล
‎ข้ามจักรวาลไปสู่ความเป็นนิรันดร์
‎แน่นอนว่าอะไรๆ ก็ไม่เป็นใจให้ที
‎ไม่มีเอเลี่ยนจากเน็กซ์เลเวลมาเยียวยากายเธอ
‎พวกเขาคาดหวังว่าจะมีอะไรเกิดขึ้น แต่ก็ไม่มี
‎แต่ข้อดีของปาหี่เจ้าลัทธิคือความไม่ตายตัว
‎โดกล่าวว่านี่ต้องเป็นแผนจากเน็กซ์เลเวล
‎ที่ผู้นำของเราต้องสละกาย
‎ทีถูกเรียกตัวกลับเน็กซ์เลเวล
‎เพื่อไปรับใช้และเป็นผู้นำ
‎โดจะจูนสัญญาณและติดต่อกับทีทุกวัน
‎จะว่าไปก็สร้างสรรค์อยู่นะ
‎แต่ก่อนที่โดจะเผยวิธีแก้เกม
‎เขาต้องแน่ใจให้ได้ก่อนว่า ‎ทุกคนคาดเข็มขัดพร้อมแล้ว
‎หลายเดือนหลังจากบอนนี่เสียชีวิต
‎อยู่ๆ โดก็ถามสาวกของเขา
‎โดมาหาเราแล้วบอกว่า ‎มีความเปลี่ยนแปลงเกิดขึ้นในตัวเขา
‎และสงสัยว่ามีใครสังเกตเห็นบ้างไหม
‎คำตอบปิ๊งขึ้นมาในหัวผมเลย
‎โดใส่แหวนอยู่ และเขาเอ่ยว่า ‎"แหวนวงนี้ คือคำมั่นของเราต่อที"
‎เป็นการแต่งงานที่แหวกประเพณีอยู่หน่อยๆ ‎เพราะทีน่ะ ตายไปแล้ว
‎แต่โดเพิ่งจะเริ่มต้น
‎เขามีแหวนมาให้เราทุกคน
‎เขานั่งลงบนเก้าอี้กัปตัน
‎และพูดกับเราทีละคนว่า
‎"จงมาหาเรา"
‎เขาวางมือลงบนศีรษะผม
‎สัมผัสแก้มทั้งสองข้าง
‎และจูบหน้าผากผม
‎ผมมองออกเลยว่าเขาจริงจังมาก ‎และผมก็ประทับใจ
‎เหมือนเป็นความรัก
‎นี่คือวันสำคัญของโด
‎การแต่งงานของลัทธิคือการให้คำมั่นของสาวก
‎ต่ออนาคตของเฮเวนส์เกต
‎แต่เหนือสิ่งอื่นใด คือต่อโดนั่นเอง
‎อำนาจในฐานะผู้นำของโดแข็งแกร่งขึ้น
‎ซึ่งเป็นเพราะว่า
‎เขาได้ความสำคัญ อำนาจ ‎และความศรัทธามากขึ้น
‎แต่พลังทางโลกจะมีประโยชน์อะไร ‎ในช่วงเวลาแบบนี้
‎โคเคนผลึก ซึ่งเป็นโคเคนที่เสพติดง่ายที่สุด ‎กำลังระบาดไปทั่วนิวยอร์ก
‎ในวิกฤตภัยนิวเคลียร์ครั้งนี้ ‎สารกัมมันตรังสีอาจยังแพร่ไปในอากาศต่อ
‎(มอสโก ‎เชอร์โนบิล - เคียฟ)
‎โรคเอดส์ติดต่อได้ทางเลือด
‎โดมองโลกรอบตัวแล้วเอ่ยว่า ‎"โลกกลายเป็นขุมนรก"
‎พูดคำหยาบได้ไหม
‎- ได้เลย ‎- โอเค ถามให้แน่เฉยๆ น่ะ
‎"โลกกลายเป็นเหี้ยไปแล้ว ‎เราทำอะไรไม่ได้แล้ว"
‎เรารู้ว่ามีขีดจำกัดอยู่
‎ว่าดาวโลก
‎จะดำเนินไปแบบนี้ได้นานแค่ไหน
‎และรู้ว่าใกล้จะเกิดการรีไซเคิล
‎แต่พวกเขาไม่แน่ใจว่านั่นหมายความว่า
‎ทุกคนจะถูกฆ่าหรือโลกนี่จะเป็นจุณกันแน่
‎สิ่งสำคัญหนึ่งเดียวที่รู้คือ ‎คุณจะลาจากดาวเคราะห์ดวงนี้
‎ลัทธิวางแผนไว้เช่นนั้นมาตลอด
‎แต่การออกไปให้ไวต้องอาศัยจุดหักเหจุดสุดท้าย
‎และต้องใหญ่ด้วย
‎ในการหารือระหว่างโดและสาวก
‎ว่าจะเร่งการเปลี่ยนผ่าน ‎ไปสู่เน็กซ์เลเวลได้อย่างไรนั้น
‎ความเชื่อใหม่ก็ถือกำเนิด
‎พวกเขาหันมาเชื่อว่าจิตสามารถละทิ้งกายได้
‎กายที่พวกเขาเรียนกว่าพาหนะนั้น
‎เป็นเพียงยวดยานขนส่ง
‎สิ่งสำคัญคือจิตวิญญาณ
‎แก่นแท้ ตัวตน
‎พวกเขาเริ่มเชื่อกันจริงจัง
‎และหารือกันอย่างเปิดเผย ‎ว่าอาจจะต้องละทิ้งกาย
‎ซึ่งแปลว่าอัตวินิบาตกรรม ‎ในภาษาของพวกเขา
‎โลกใบใหม่อยู่ใกล้เพียงแค่เอื้อม
‎พวกเขาตื่นเต้นที่จะได้ออกเดินทาง
‎ในที่สุดก็จะได้บรรลุ
‎เป้าหมายที่มุ่งกระทำมาตลอดหลายปี
‎การไปสู่เน็กซ์เลเวลนั่นเอง
‎เพราะยุทธวิธีอันชาญฉลาดของคุณ
‎นิรันดรจึงกำลังเพรียกหา ‎พร้อมสาวกที่เต็มใจร่วมเดินทาง
‎ทีนี้ก็เหลือเพียงคำถามเดียว
‎จะรู้ได้ยังไงว่าต้องเดินทางเมื่อไร
‎(กลยุทธ์ ‎จับสัญญาณให้ได้)
‎เราย่อมอยากกเป็นส่วนหนึ่ง ‎ของสิ่งที่ยิ่งใหญ่กว่าตัวเราเอง
‎โดยเฉพาะคนที่เข้าร่วมลัทธิ ‎และอะไรที่ใหญ่กว่าตัวเราล่ะ
‎สัญญาณจากพระเจ้าไง
‎ดังนั้น เมื่อต้องวางแผนปิดฉาก
‎คุณต้องตื่นตัวอยู่ตลอดเวลา
‎เหมือนผู้พยากรณ์วันสิ้นโลกพวกนี้
‎เจ้าลัทธิชาวดัตช์ ไฮน์ริช ฟอน กีน
‎กล่อมสาวกในลัทธิเอฟไรม์ของตน ‎ว่าเหตุวินาศภัย 11 กันยายน
‎คือสัญญาณบอกว่าวันสิ้นโลกกำลังมาถึง
‎และควรเตรียมตัวให้พร้อมถูกรับขึ้นไปสวรรค์
‎ในตอนปลายปี
‎โชโก อาซาฮาระ บอกสาวกโอมชินริเกียว ‎ว่าเหตุแผ่นดินไหวปี 1995
‎เกิดจากเครื่องจักรอเมริกา ‎ที่สร้างขึ้นมาเพื่อเปิดสวิตช์วันโลกาวินาศ
‎ส่วนมอนที คิม มิลเลอร์ ‎เจ้าลัทธิคอนเซิร์นคริสเตียน
‎อ้างว่าการล่มสลาย ‎ของสหภาพโซเวียตในปี 1991
‎ส่งสัญญาณบอกจุดจบ
‎ก่อนจะส่งสาวกไปยังเยรูซาเล็ท
‎เพื่อเปิดฉากสมรภูมิวันโลกาวินาศ
‎ซึ่งพังไม่เป็นท่า
‎ด้วยสายตาที่ตั้งมั่นสู่ความเป็นนิรันดร์
‎โดและเฮเวนส์เกต ‎จับสัญญาณสวรรค์ในแบบตนเอง
‎ช่วงปลายยุค 90
‎พวกเขาเริ่มมองหาสัญญาณวันสิ้นโลก
‎และก็พบอยู่ในดาวหางเฮล-บอปป์
‎นี่คือดาวหางที่สว่างที่สุด
‎(สงสัยสัญญาณจากมนุษย์ต่างดาว)
‎ที่โคจรผ่านระบบสุริยะตั้งแต่ปี 1577
‎นับว่าเป็นดาวหางที่น่าทึ่ง
‎หางยาวและสุกสว่างมากๆ
‎แต่ที่สำคัญ
‎สาวกเฮเวนส์เกตก็เชื่อว่า ดาวหาง ‎มีเพื่อนร่วมทางมาด้วย ยูเอฟโอนั่นเอง
‎คำกล่าวอ้างเรื่องยูเอฟโอ ‎มีที่มาจากแหล่งข่าวที่ไว้ใจได้มากที่สุด
‎บุคคลนิรนามที่โทรเข้ารายการวิทยุ
‎- ชัค ขอบคุณที่โทรเข้ามาครับ ‎- ขอบคุณ อาร์ต ยินดีที่ได้ร่วมรายการ
‎นักดาราศาสตร์มือสมัครเล่นอ้างว่า
‎เขามีภาพถ่าย
‎และรัฐบาลได้เซ็นเซอร์ภาพถ่ายทางการ
‎เพื่อปกปิดการมีอยู่ของยูเอฟโอ
‎รัฐบาลคงเห็นสิ่งที่อาจทำให้ประชาชนไม่สบายใจ
‎และคุณถ่ายภาพไว้ได้ใช่ไหม
‎ท้ายที่สุดยูเอฟโอก็ถูกพิสูจน์ว่าไม่จริง ‎แต่มันลงล็อกกับคำพยากรณ์ของโดพอดีเป๊ะ
‎ผมว่าพวกเขาเห็นที่บอกว่าดาวหาง ‎จะเข้่าใกล้โลกที่สุดในเดือนมีนาคม 1997
‎ซึ่งตรงกับช่วงอีสเตอร์พอดี
‎และสอดรับกับเรื่องราวที่ ‎พวกเขาถือว่าเป็นความพยายามแรก
‎ในการสำแดงความจริง ‎เรื่องเน็กซ์เลเวลเมื่อสองพันปีก่อน
‎พวกเขาเชื่อว่าดาวหางนี้ ‎คือสัญญาณบอกให้ออกเดินทาง
‎ไม่มีอะไรกระตุ้นสมาธิ ‎ได้ดีไปกว่าเดดไลน์ที่งวดสุดๆ
‎นั่นแหละคืออุปสรรคสำหรับหลายคน
‎ที่ทำให้หลายคนยังไม่ถอดใจ
‎เพราะในหัวเราจะต้องมีสักเสี้ยวที่คิดว่า
‎"ถ้าเกิดพวกเขาพูดถูกล่ะ" ‎พวกเขากลัวว่าจะตกกระแส
‎(โฟโม ‎อาการกลัวตกกระแส)
‎ช่วงเวลาแห่งความสำเร็จ
‎หรือฤดูเก็บเกี่ยวมาถึงแล้ว
‎เมื่อใกล้ถึงเวลาสละพาหนะเต็มที
‎ลูกเรือก็วางแผนการเดินทางละเอียดยิบ
‎พวกเขาสร้างเว็บไซต์
‎พิมพ์หนังสือ
‎และอัดวิดีโอเก็บความในใจไว้เป็นชุด
‎ทั้งยังถึงขนาดออกข่าวประชาสัมพันธ์ในหัวข้อ
‎"ชาวเฮเวนส์เกตกลับไปยังมิติ ‎อันสูงส่งกว่ามนุษย์ในอวกาศไกลโพ้น"
‎พวกเขาหยิบหนังสือสำหรับผู้ป่วยระยะสุดท้าย
‎ที่ว่าด้วยวิธีจบชีวิต
‎และทำตามรายละเอียดในเล่ม
‎อันดับแรก พวกเขาลักลอบ ‎ขนยานอนหลับชนิดผงจากเม็กซิโก
‎เพื่อให้การลาจากเป็นไปอย่างสงบ
‎และจัดเสื้อผ้าที่จะใส่วันเดินทาง
‎เอาขยะไปทิ้ง
‎จ่ายค่าปรับห้องสมุด
‎และส่งวิดีโอที่อัดไว้
‎ไปยังสื่อยักษ์ๆ เพื่ออธิบายการตัดสินใจ
‎การกระทำลำดับสุดท้ายน่ะเหรอ
‎เซ็นชื่อลงเวลาเลิกประจำวัน
‎ซึ่งใช้มาตั้งแต่ยุค 1980
‎(เวลากลับโดยประมาณ)
‎ในช่อง "เวลากลับมาโดยประมาณ"
‎สาวกคนหนึ่งเขียนข้อความธรรมดาๆ
‎พวกเขาวางแผนมาเป็นเดือน
‎และลงมือทำในกรอบเวลาสามวัน
‎ตั้งแต่ 22 ถึง 24 มีนาคม 1997
‎เรากำลังเผชิญกับเหตุฆ่าตัวตาย 39 ศพ
‎มีสาวกสองคนในนั้นเป็นพยาบาล
‎เขารับหน้าที่ผสมยาเข้ากับพุดดิ้ง
‎และเครื่องดื่มผสมวอดก้า
‎จากนั้นพยาบาลสองคนนั้นก็ปิดงาน ‎โดยการนำถุงพลาสติกไปครอบหัวพวกเขา
‎ตามคำสอนของโด
‎ดวงวิญญาณ 39 ดวงได้หลุดพ้น ‎จากความทรมานทางโลกไปสู่อิสระ
‎ผมเชื่อว่าพวกเขาอยู่ในยานอวกาศ
‎ในมิติเน็กซ์เลเวลในอวกาศอันไกลพ้น
‎ตอนนี้อาจมียานอวกาศ ‎ลอยอยู่เหนือตึกนี้แล้วก็ได้…
‎โดยที่เราไม่มีทางรู้ตัว
‎หน่วยชันสูตรพลิกศพซานดิเอโก
‎สำนักข่าวต่างๆ รายงานข่าว ‎ด้วยท่าทีที่กลั้นขำสุดๆ
‎เจ้าหน้าที่ตำรวจซานดิเอโก ‎พบบ้านแห่งความตายโดยบังเอิญ
‎กระแสสังคมไม่เป็นไปตามที่พวกเขาคาดหวัง
‎เขาคิดว่าเราจะร่วมหัวจมท้ายด้วย
‎แต่สิ่งที่เกิดขึ้นคือการหัวเราะเยาะ
‎มาร์แชล แอปเปิลไวท์ครับ ผม…
‎ซูฮกคุณเลย คุณพูดถูกทุกเรื่อง
‎ทั้งดาวหาง ยานอวกาศ ทุกเรื่องเลย ‎ขอแสดงความยินดีที่งานลุล่วง
‎ขอบคุณอย่างยิ่งเลย เท็ด
‎คนเราก็ใจร้ายและไม่เข้าใจว่า ‎ความเชื่อที่ถลำลึกมากๆ
‎ทำให้คนคนนึงทำได้ถึงขั้นนั้นได้อย่างไร
‎เป็นช่วงเวลาที่แย่จริงๆ
‎พอเราวางแก้วยากล่อมประสาทนั่นลง
‎เราก็แวบขึ้นมาว่า "มาร์แชล ไม่ดีมั้ง"
‎ท้ายที่สุด มาร์แชล แอปเปิลไวท์ และสาวก
‎ทรมานกับชะตาที่เลวร้ายกว่าความตาย
‎พวกเขาถูกมองว่าเป็นตัวอันตราย ‎ตัวประหลาด แต่หลักๆ คือเป็นตัวตลก
‎นี่คือสิ่งที่เจ้าลัทธิคนไหนก็ไม่ควรยอมรับ
‎ดังนั้น บนเส้นทางสายนี้
‎คุณต้องดูแลภาพลักษณ์ให้ดี
‎ทำให้ตรงจุด แล้วใครๆ ก็จะรักคุณ
‎สถานีต่อไป ประเทศญี่ปุ่น ‎พบกับโชโก อาซาฮาระ
‎ผู้บงการที่มาพร้อมทักษะลอยตัวสุดทึ่ง ‎แห่งลัทธิโยคะนามโอมชินริเกียว
‎ที่สร้างภาพลักษณ์ในสายตามหาชน ‎ให้กับตนเองและสาวกอย่างรอบคอบ
‎พร้อมๆ กับแอบวางแผน ‎วันโลกาวินาศแบบฉบับตนเอง
‎(คำบรรยายโดย สุธีมา เทียนเจริญ)